Alexandru Athanasiu

Alexandru Athanasiu (s. 1. tammikuuta 1955) on romanialainen Sosiaalidemokraattisen puolueen poliitikko. Hän oli maansa pääministerinä tilapäisesti runsaan viikon ajan joulukuussa 1999 ja valittiin Euroopan parlamentin jäseneksi maan liityttyä Euroopan unioniin vuoden 2007 alussa. Jäsenyys kesti sman vuoden loppuun.

Athanasiu syntyi Bukarestissa ja luki oikeustiedettä. Athanasiu on luonut pitkän yliopistouran ja oli vuodesta 1999 Bukarestin yliopiston professori. Hän toimi vuosina 1996–1999 Romanian työministerinä ja vuosina 2003–2004 opetusministerinä.

Lähteet 

Romanialaiset europarlamentaarikot
Opetusministerit
Työministerit
Vuonna 1955 syntyneet
Elävät henkilöt